b'\n_START_ARTICLE_\nDahab\n_START_PARAGRAPH_\nDahab (\xd8\xaf\xd9\x87\xd8\xa8) on Siinain niemimaan kaakkoisrannikolla sijaitseva kyl\xc3\xa4 Egyptiss\xc3\xa4 (koordinaatit 28,4833 N, 34,5333 W). Perinteisest\xc3\xa4 beduiinien kalastajakyl\xc3\xa4st\xc3\xa4 on tullut suosittu matkailukohde kansainv\xc3\xa4listen hotelliketjujen rakentamisen ja oheispalveluiden my\xc3\xb6t\xc3\xa4. L\xc3\xa4hin kansainv\xc3\xa4linen lentokentt\xc3\xa4 sijaitsee Sharm el-Sheikhiss\xc3\xa4._NEWLINE_24. huhtikuuta 2006 kello 19.15 paikallista aikaa useita pommeja r\xc3\xa4j\xc3\xa4hti Dahabin matkailija-alueilla. Egyptin sis\xc3\xa4ministeri\xc3\xb6n mukaan 23 ihmist\xc3\xa4 kuoli, n\xc3\xa4ist\xc3\xa4 kolme ulkomaalaista. Paikallisen poliisin mukaan loukkaantuneita oli jopa yli 150.'